Elestren

Iris pseudacorus, po elestren, (yn Sowsnek, yellow flag po yellow iris) yw eghen a blans bleujyowek y'n teylu Iridaceae. Teythyek yw dhe Europa, Asi west hag Afrika north-west. Plans pubvledhynnyek yw, hag a dyv dhe ughelder a 100–150 cm, gans del a hys a 90 cm ha les a 3 cm. An bleujennow yw melyn glew, 7-10cm a-dreus y'n furv iris tipek. An frooth yw bolghennow segh, 4-7 cm aga hys, ow komprehendya lies hasen gell golow. 

Elestren a dyv gwella yn studhyow pur leb, hag ytho kemmyn yw yn glebtiryow le ma hwrello godheva beudhans, pH isel ha gweresow heb oksyjen. Elestren a les yn uskis, dre gyfgwreydhyow ha has lesys gans dowr. Gwreydh ha del an plans yw gwenonek. 

Klass:Plansow afinus